paragraph_text: Privlačnost može biti u fizičkim ili drugim kvalitetama ili osobinama osobe. Može biti, između ostalog, estetika, pokreti neke osobe, njezin glas, miris i dr. Privlačnost može biti pojačana nečijom odjećom, nakitom, šminkom ili stilom. Na to mogu utjecati individualni genetski, psihološki ili kulturološki čimbenici. Seksualna privlačnost je također odgovor na drugu osobu koji ovisi o kombinaciji osobina osobe i o kriterijima osobe koju privlači.